Gregorios III

Gregorios III (gresk Γρηγόριος Γ΄, borgerlig navn muligens Melissenos, også omtalt som Gregorios Mammas; født på Kreta; død 1459 i Roma) var som eneste biskop både økumenisk (ortodoks) og latinsk (katolsk) patriark av Konstantinopel.

Gregorios deltok som ortodoks utsending på konsilet i Firenze og var tilhenger av en gjenforening av den ortodokse og den katolske kirke. Han ble valgt til økumenisk patriark av Konstantinopel i 1443. Etter at unionsmotstanden i den ortodokse kirke hadde vokst i styrke, ble han i 1450 tvunget til å gå av.

Han gikk derpå til Roma, der han levde i eksil frem til sin død. Han ble godt mottatt av pave Nikolas V, som i 1454 utnevnte ham til latinsk titulærpatriark av Konstantinopel.
 Referanser 

Kategori:Økumeniske patriarker
Kategori:Latinske patriarker av Konstantinopel
Kategori:Greske katolske biskoper
Kategori:Personer fra Iraklio regionalenhet
Kategori:Fødselsår ukjent
Kategori:Dødsfall i 1459